ZŠ s MŠ Lúka 135

Školský podporný tím

Šk. rok 2023/2024

Koordinátor podporného tímu: Mgr. Silvia Žabčíková

Plán práce školského podporného tímu

na školský rok 2023/2024

**Hlavné úlohy ŠPT v ZŠ:**

1. Koordinovať rozvoj inkluzívneho vzdelávania.

2. Poskytovať metodickú podporu pedagogickým zamestnancom školy. Sledovať klímu v pedagogickom kolektíve.

3. Organizovať a zabezpečovať v spolupráci s pedagogickými zamestnancami preventívne programy a depistáže v rámci pôsobnosti školy. V záujme podpory duševného zdravia iniciovať a spolupodieľať sa na realizácii podporných aktivít rozmanitého charakteru.

4. Vykonávať orientačnú individuálnu diagnostiku žiakov v rámci odborných profesií zastúpených v ŠPT, v závislosti od individuálnych ťažkostí a špecifických potrieb jednotlivcov. Vykonávať diagnostiku klímy v školských triedach a spolupracovať s pedagogickými zamestnancami na jej optimalizácii.

5. Poskytovať súčinnosť zariadeniam poradenstva a prevencie, s ktorými škola spolupracuje, a ďalším externým subjektom (sociálna kuratela, pedopsychiater, neurológ, klinický logopéd, terapeut a pod.) pri podpore žiakov a ich zákonných zástupcov v oblasti výchovy a vzdelávania. Pripravovať podklady na vyšetrenie žiakov.

6. Poskytovať odbornú starostlivosť (poradenstvo, individuálne a skupinové intervencie) nielen žiakom so špeciálnymi výchovno-vzdelávacími potrebami, ktorí školu navštevujú (žiakom s rôznymi formami zdravotného znevýhodnenia, žiakom s nadaním, žiakom zo sociálne znevýhodneného prostredia), ale aj všetkým žiakom školy so zreteľom na ich individuálne výchovno-vzdelávacie potreby a limity. Spolupodieľať sa na vytváraní a aktualizácii individuálnych vzdelávacích programov žiakov.

7. Poskytovať poradenstvo a metodickú podporu v oblasti výchovy a vzdelávania zákonným zástupcom a rodinám.

8. Spolupodieľať sa na vytváraní a aktualizácii školského vzdelávacieho programu, školského poriadku a ich aplikácii v praxi.

9. Zúčastňovať sa na zápise detí do prvých ročníkov ZŠ. Monitorovať stav adaptácie žiakov na školské prostredie (1., 5. ročníky základnej školy) a nových žiakov školy. Prostredníctvom intervenčných programov podporovať primeranú adaptáciu týchto žiakov na prostredie školy, resp. zmeny vo vyučovacom procese žiakov súvisiace s prechodom na II. stupeň ZŠ.

10. V záujme odborného rastu a skvalitnenia podporných služieb sa zúčastňovať na odborných podujatiach (tematicky zamerané stretnutia PZ/OZ zastúpených v ŠPT, odborné semináre, školenia, výcviky, kurzy, workshopy a pod.). Dopĺňať a aktualizovať odborné vedomosti v kontexte aktuálnych vedeckých trendov a aplikovať ich vo svojej činnosti.

11. Vytvárať spisovú dokumentáciu žiakov v starostlivosti členov ŠPT.

12. Pravidelne sa zúčastňovať na zasadnutiach pedagogickej rady školy s cieľom informovať o realizovaných podporných aktivitách ŠPT.

**Časový harmonogram práce**

* Jednorazové aktivity školského podporného tímu:
  + Uskutočniť úvodné stretnutie členov ŠPT.
  + Zúčastniť sa na zasadnutí pedagogickej rady.
  + Vypracovať plán práce ŠPT na školský rok 2023/2024
  + Vypracovať zoznam žiakov vyžadujúcich špecifickú starostlivosť podporného tímu, prípadne cielenú intervenciu.
  + Vypracovať zoznam integrovaných žiakov.
  + Oboznámiť pedagógov s ťažkosťami žiakov so ŠVVP prejavujúcimi sa vo výchovno-vzdelávacom procese, spolupracovať pri tvorbe individuálneho vzdelávacieho programu.
  + Zmapovať sociálnu klímu v triednych kolektívoch – viesť rozhovory s triednymi učiteľmi s cieľom zmapovať sociálnu klímu v triede, potreby žiakov a špecifiká triedy.
  + Plánovať preventívne a intervenčné programy vychádzajúc z diagnostiky sociálnej klímy.
  + Informovať pedagogických zamestnancov o témach preventívnych aktivít.
  + Vytvoriť celoročný harmonogram triednických hodín, pre 1. a 2. stupeň realizovaných aj za prítomnosti a aktívnej spolupráce členov ŠPT. (1x mesačne)
  + vyhľadávanie a identifikácia zdrojov a rizík u žiakov, tried, učiteľov (napr. nástup prvákov, prechod piatakov, podpora deviatakov, kariérny rozvoj žiakov, integrácia, príchod nového žiaka, zápis do 1. ročníka)
  + aktívna spolupráca s CPP
  + Sledovať sociálnu klímu v pedagogickom kolektíve.
  + V rámci akcie „Európsky týždeň boja proti drogám“ zorganizovať športové a kultúrne aktivity zamerané na propagáciu zdravého životného štýlu a zmysluplné trávenie voľného času.
  + Zmapovať situáciu v rámci školy v oblasti prevencie šikanovania, beseda vo 4. ročníku a na 2.stupni základnej školy na tému

**Pravidelné činnosti školského podporného tímu:**

* + Zabezpečiť konzultačnú a poradenskú činnosť pre pedagógov, zákonných zástupcov, žiakov.
  + Poskytovať individuálnu a skupinovú podporu žiakom, ktorí sú v starostlivosti ŠPT.
  + Poskytovať podporu a metodické vedenie pre pedagogických a odborných zamestnancov školy, vychádzajúc z ich aktuálnych potrieb.
  + Mentorovať pedagogických asistentov (pravidelné stretnutia 1x týždenne).
  + Uskutočňovať pravidelné porady ŠPT, 1x mesačne (koordinácia postupov, kontrola plnenia úloh, plánovanie termínov, postupov pri aktivitách ŠPT).
  + Realizovať triednické hodiny na 1. a 2. stupni pod vedením členov ŠPT, podľa potreby kooperovať na triednických hodinách, poskytovať podporu a spoluprácu s triednymi učiteľmi.
* Jednorazové aktivity školského podporného tímu:
  + Spolupodieľať sa na realizácii skupinových aktivít zameraných na propagáciu zdravého životného štýlu a zmysluplného trávenia voľného času.
  + Koordinovať preventívne aktivity.
  + Zúčastniť sa na pedagogickej rade školy.
  + Sledovať sociálnu klímu v pedagogickom kolektíve.
  + Uskutočniť depistáž v materskej škole (ak je súčasťou základnej školy) zameranú na zmapovanie školskej zrelosti u predškolákov.
  + Zhodnotiť činnosť ŠPT v uplynulom školskom roku (možnosť skupinovej supervízie ŠPT).
  + Zúčastniť sa na teambuildingu so všetkými zamestnancami školy.
  + Doplniť a skompletizovať dokumentáciu žiakov v starostlivosti ŠPT.

Koordinátor školského podporného tímu: Mgr. Silvia Žabčíková

Členovia ŠPT: Mgr. Renáta Dӧrnhӧferová

Mgr. Adriana Holániová

PaedDr. Renáta Brišková